хепатит б
информация за заболяването хепатит б
хепатит б  е остро инфекциозно заболяване, коетo уврежда черния дроб и се причинява от хепатит б вирус, открит през 1976 г. от д-р барух блумберг. заразяването с вируса става най-често по кръвен и полов път и вертикално от майка на новородено. заболяването се характеризира с две форми - остра и хронична. при острата форма организмът обикновено се изчиства от вируса и се развива имунитет, докато персистирането на инфекцията повече от 6 месеца води до развитие на хроничен хепатит. при хроничен хепатит б инфекцията може да протече безсимптомно и да разберем, че сме носители на вируса едва след 5, 10 и повече години. през това време инфекцията с вируса уврежда черния дроб, което може да доведе до развитие на цироза и/или рак на черния дроб. повече от 780 000 души умират от усложненията на хепатит б всяка година[1]. децата са особено застрашени, тъй като заразяването с вируса в детска възраст в повечето случаи протича безсимптомно и води до развитие на хроничен хепатит с всички последствия от това[2].

информация за ваксината срещу хепатит б
ефективен начин за предпазване от заразяване е прилагането на ваксина. активната  съставка на ваксината е повърхностният вирусен антиген (hbs), получен по биотехнологичен път – затова няма опасност от заболяване от хепатит б (ваксината не съдържа вирус!). защитният ефект на ваксината се дължи на изграждане на антитела срещу hbs – антигена от организма на ваксинирания. първата ваксина срещу хепатит е създадена през 1978 г., а за първи път ваксина срещу заболяването е била достъпна през 1982 г. през 1986 г. е пусната на пазара хепатит б ваксина, произведена чрез рекомбинирана днк технология, а втора ваксина от същия тип е била произведена през 1989 г.[3] в българия през 1988 г. за първи път започва да се прилага ваксинопрофилактика за предпазване от хепатит б, първоначално сред рисковите групи - най-вече медицински кадри. през 1992 г. ваксината е въведена в задължителния имунизационен календар, като първата доза се поставя на новородените в родилните домове до 24 ч. след раждането. ваксината срещу хепатит б се прилага в 3-дозова схема (0-1-6)или в 4-дозова схема (0-2-3-4), когато е част от шесткомпонентната ваксина.
ползите от приложението на ваксината могат да се видят от следващата графика, която изобразява заболяемостта от хепатит б през годините, като в графиката личи рязко и устойчиво понижение на заболяемостта след 1992 г., когато е въведена задължителната имунизация срещу заболяването[4].




състав на ваксината срещу хепатит б
ваксина срещу хепатит б може да се прилага самостоятелно, както и като компонент от шествалентната ваксина. състава на ваксината срещу хепатит б можете да откриете тук, а повече за състава на шествалентната ваксина ще намерите тук.






[1] lozano r, naghavi m, foreman k, lim s, shibuya k, aboyans v, abraham j, et al. global and regional mortality from 235 causes of death for 20 age groups in 1990 and 2010: a systematic analysis for the global burden of disease study 2010. lancet 2012;380:2095-2128.




[2] cdc viral hepatitis - hepatitis b information last updated: may 31, 2015 /http://www.cdc.gov/hepatitis/hbv/index.htm




[3] who hepatitis bfact sheet n°204 updated july 2015.



[4] nadezhda, v. "viral hepatitis b registered in bulgaria in2012-2013 among persons 0-19 years ofage: epidemiological analysis". departement of epidemiology and communicable diseasessurveillance, national centre of infectious and parasitic diseases, sofia.